आजसम्म विश्वमा परिवर्तनका जति पनि छलाङ मारिएका छन्, ती सबै कुशल र अब्बल नेतृत्वबाट नै संभव भएका छन्। चाहे त्यो रुसको वोल्सेविक क्रान्ति होस, चाहे फ्रान्सको राज्यक्रान्ति होस वा बेलायतको गौरवमय क्रान्ति, अमेरिकी स्वतन्त्रता संग्राम, भारत छोड आन्दोलन वा युरोपको औद्योगिक क्रान्ति नै किन नहोस् सवै सफल नेतृत्वका कारक हुन्। सक्षम नेतृत्वले दीर्घकालीन दृष्टिकोण लिएर अरु माथि आफ्नो विश्वास जगाई अनुयायीहरुलाई लक्षित कार्य सम्पादन गर्न अभ्रि्रेरित गर्दछ। नेतृत्वसीप राष्ट्रनिर्माण र राज्यनिर्माण दुबैको पूर्वर्शर्त हो। यसलाई बृहत आर्थिक, सामाजिक, राजनीतिक र व्यवस्थापकीय आयामहरुको समग्रतामा हेर्ने गरिन्छ। राजनैतिक तथा प्रशासकीय संगठनलाई जीवन्त बनाउने प्रमुख विवेकशील सजीव पक्षको रुपमा यसको ब्याख्या र विश्लेषण गर्ने गरिन्छ।
